**PASLAUGŲ PIRKIMO–PARDAVIMO SUTARTIS NR. SUT(DI)-346**

2019 m. liepos 25 d.

Vilnius

**SPECIALIOSIOS SĄLYGOS**

**AB „Lietuvos geležinkeliai“**,juridinio asmens kodas 110053842, atstovaujama Geležinkelių infrastruktūros direkcijos Infrastruktūros eksploatacijos departamento direktoriaus Arvydo Dveilio, veikiančio pagal 2019-02-27 įgaliojimą Nr. ĮG-184 (toliau – **Užsakovas**), ir **UAB „Vedmonta“***,*juridinio asmens kodas 145812039, atstovaujama direktoriaus Raimundo Jasiūno, veikiančio pagal bendrovės įstatus (toliau – **Paslaugų teikėjas***)* toliau kartu vadinami **„Šalimis“**, o kiekviena atskirai – **„Šalimi“**, sudarė šią paslaugų pirkimo–pardavimo sutartį, toliau vadinamą **„Sutartimi“**, ir susitarė dėl toliau išvardintų sąlygų:

1. **SUTARTIES DALYKAS**

1.1. Sutarties dalykas **aušinimo įrenginio „UNICO.A.STD“ remonto paslaugų** (toliau – **Paslaugos**) pirkimas–pardavimas.

1.2. Paslaugų teikimo vietos: Aerouosto g. 20, Šiauliai.

1.3.Paslaugas priimti įgalioto atsakingo asmens kontaktiniai duomenys:

Apie įgalioto asmens pasikeitimą Užsakovas informuoja Paslaugų teikėją šios Sutarties 8 skyriuje nurodytu Paslaugų teikėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS IR MOKĖJIMO SĄLYGOS**

2.1. Sutarčiai taikomafiksuoto įkainio su peržiūra kainodaros metodas, kai perkama pagal poreikį pagal Sutartyje numatytus įkainius, įsipareigojant nupirkti Paslaugų ne mažiau kaip už 50 (penkiasdešimt) procentų Sutarties Specialiųjų sąlygų 2.2 punkte nurodytos Sutarties maksimalios kainos, tačiau jos neviršijant.

2.2. Atsižvelgiant į Sutarties Specialiųjų sąlygų 2.1 punktą:

Sutarties maksimali kaina yra:

**20 000,00 Eur** (dvidešimt tūkstančių eurų, 00 ct) be pridėtinės vertės mokesčio (toliau – **PVM**);

21 proc. PVM – **4 200,00 Eur** (keturi tūkstančiai du šimtai eurų, 00 ct);

**24 200,00 Eur** (dvidešimt keturi tūkstančiai du šimtai eurų, 00 ct) su PVM.

2.3. Apmokėjimo sąlygos: už tinkamai suteiktas Paslaugas mokama kartą per mėnesį per 45 (keturiasdešimt penkias) kalendorines dienas nuo Paslaugų priėmimo−perdavimo akto pasirašymo ir PVM sąskaitos faktūros per informacinę sistemą „E.sąskaita“ priėmimo dienos Sutarties Bendrųjų sąlygų nustatyta tvarka.

**3. PASLAUGŲ SUTEIKIMAS**

3.1. Paslaugos turi būti suteiktos per 3 (tris) darbo dienas nuo užsakymo pateikimo el. paštu *vedmonta@gmail.com*. Šalys susitaria, kad Paslaugų suteikimo terminas yra esminė Sutarties sąlyga.

3.2. Paslaugų teikėjas prieš paslaugų pradžią, vadovaujantis LR vyriausiojo darbo inspektoriaus 2000-12-22 įsakymu Nr. 346 patvirtintomis saugos ir sveikatos taisyklėmis DT 5-00, iš Užsakovo turi gauti aktą-leidimą pradėti teikti paslaugas.

3.3. Suteikęs Paslaugas Užsakovui, Paslaugų teikėjas pateikia tokius dokumentus: atliktų Paslaugų perdavimo-priėmimo aktą, pakeistų grąžinamų metalinių dalių perdavimo-priėmimo aktą, kurie turi būti pasirašyti per 3 (tris) darbo dienas nuo faktinio paslaugų suteikimo, bei metalinių dalių ir eksploatacinių skysčių utilizavimo pažymas.

**4. PASLAUGŲ KOKYBĖ IR GARANTIJA**

4.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra nekokybiškos Paslaugų teikėjas privalo ištaisyti Paslaugų trūkumus per 5 (penkias) darbo dienas nuo Užsakovo pranešimo apie nekokybiškas Paslaugas išsiuntimo Paslaugų teikėjui momento.

4.2. Garantinis laikotarpis, kuris skaičiuojamas nuo Paslaugų perdavimo-priėmimo akto pasirašymo dienos: suteiktoms Paslaugoms taikomas ne trumpesnis kaip 6 (šeši) mėnesiai garantinis laikotarpis, o medžiagoms - gamintojo nustatytas terminas, bet ne trumpesnis nei 12 (dvylika) mėnesių.

4.3. Paslaugų trūkumų nustatymo bei šalinimo tvarka numatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Paslaugų teikėjas vėluoja suteikti Paslaugas/jų etapą ar ištaisyti jų trūkumus, Užsakovas nuo kitos dienos Paslaugų teikėjui skaičiuoja 0,1 (vienos dešimtosios) procento dydžio delspinigius už kiekvieną uždelstą kalendorinę dieną nuo laiku nesuteiktų Paslaugų kainos, įskaitant PVM, jei jis Sutarčiai taikomas, bendrą maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos įskaitant PVM, jei jis Sutarčiai taikomas.

5.2. Jei Užsakovas uždelsia atsiskaityti už tinkamai Paslaugų teikėjo suteiktas ir perduotas kokybiškas Paslaugas per Sutartyje nurodytą terminą, Paslaugų teikėjas nuo kitos dienos skaičiuoja Užsakovui 0,1 (vienos dešimtosios) procento dydžio delspinigius nuo neapmokėtos sumos, įskaitant PVM, jei jis Sutarčiai taikomas, bendrą maksimalią delspinigių skaičiavimo ribą nustatant 20 (dvidešimt) procentų nuo maksimalios Sutarties kainos, įskaitant PVM, jei jis Sutarčiai taikomas.

5.3. Jei Paslaugų teikėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, taip pat, jeigu dėl bet kokių aplinkybių, susijusių su Paslaugų teikėju ar jo teikiamomis Paslaugomis, Užsakovui yra taikomos bet kokios prekybinės, ekonominės ar finansinės sankcijos, embargai ar kitos ribojančios priemonės, kurias nustato, taiko ar administruoja Jungtinių Tautų Saugumo Taryba, Europos Sąjunga ar jos institucijos, Jungtinių Amerikos Valstijų vyriausybė, įskaitant JAV iždo departamento Užsienio lėšų kontrolės biurą (OFAC) ir/ar šių subjektų institucijos (toliau – **Sankcijos**), Paslaugų teikėjas įsipareigoja apsaugoti Užsakovą bei trečiuosius asmenis nuo bet kokių neigiamų pasekmių atsakyti prieš Užsakovą bei trečiuosius asmenis dėl bet kokių neigiamų pasekmių, kurias Užsakovui ar tretiesiems asmenims gali sukelti Užsakovui taikomos Sankcijos, ir atlyginti Užsakovui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Užsakovo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Užsakovo ar jo darbuotojų veiklos apribojimais).

Paslaugų teikėjas privalo nedelsiant, bet ne vėliau nei per 1 (vieną) darbo dieną, informuoti Užsakovą raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir / ar Užsakovui taikymo. Paslaugų teikėjas, pažeidęs  reikalavimą laiku informuoti Užsakovą raštu apie šiame Sutarties punkte nurodytas aplinkybes, Užsakovui pareikalavus, sumoka 10 (dešimt) % Sutarties maksimalios vertės su PVM dydžio baudą.

**6. SUTARTIES GALIOJIMAS**

6.1. Sutartis laikoma sudaryta ir įsigalioja ją pasirašius įgaliotiems Šalių atstovams.

6.2. Sutartis galioja iki visiško prievolių įvykdymo kol bus išnaudota maksimali Sutarties suma*,* bet jos terminas negali būti ilgesnis kaip 36 (trisdešimt šeši) mėnesiai. Apmokėjimo terminas įskaičiuotas į Sutarties galiojimo terminą.

**7. KITOS NUOSTATOS**

7.1. Šią Sutartį sudaro Sutarties Specialiosios sąlygos, jų priedai ir Sutarties Bendrosios sąlygos. Laikoma, kad Sutartį sudarantys dokumentai vienas kitą paaiškina. Jeigu Sutarties Specialiųjų sąlygų ir / ar jų priedų nuostatos neatitinka Sutarties Bendrųjų sąlygų nuostatų, pirmenybė yra teikiama Sutarties Specialiųjų sąlygų bei jų priedų nuostatoms. Esant tarpusavio neatitikimams tarp Sutarties Specialiųjų sąlygų ir jos priedų, prioritetas teikiamas šiam Šalių pasirašytam Sutarties tekstui, po to pirkimo, kurio pagrindu buvo sudaryta Sutartis, dokumentams, po to – Paslaugų teikėjo pasiūlymui.

7.2. Sutarčiai taikoma pirkimo paskelbimo dieną aktuali AB „Lietuvos geležinkeliai“ generalinio direktoriaus įsakymu patvirtinta Sutarties Bendrųjų sąlygų redakcija, skelbiama tinklapyje [www.litrail.lt](http://www.litrail.lt), su kurių nuostatomis Šalys yra visiškai susipažinusios ir jas vykdys.

7.3. Sutartis yra sudaryta, vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymu (toliau – **Įstatymas**) ir kitų teisės aktų nuostatomis, ir vykdoma Sutartyje bei Įstatyme numatytomis sąlygomis ir tvarka, išskyrus atvejus, kai Įstatymas ir jį įgyvendinantys teisės aktai nėra privalomi taikyti pagal Pirkėjo statusą ((viešuosius) pirkimus reglamentuojančių teisės aktų reikalavimų prasme). Šalys konstatuoja ir patvirtina, jog šios Sutarties nuostatos pirkimo sąlygų nuostatoms neprieštarauja.

7.4. Paslaugų teikėjas patvirtina, kad jis neprieštarauja Užsakovo reorganizavimui, atskyrimui, pertvarkymui ar įmonės perdavimui (įskaitant, bet neapsiribojant, turto arba įmonės įnešimui į trečiųjų asmenų įstatinį kapitalą ir pan.) ir, jei jis būtų vykdomas, nereikalaus jokio papildomo prievolių įvykdymo užtikrinimo. Tokiems atvejams vykdyti nebus reikalingi jokie papildomi Paslaugų teikėjo sutikimai ar leidimai. Jeigu dėl bet kokių imperatyvių teisės aktų reikalavimų tokius sutikimus ar leidimus reikėtų gauti, Paslaugų teikėjas juos įsipareigoja išduoti nedelsiant, bet ne vėliau nei per Užsakovo prašyme nurodytą terminą.

Tais atvejais, kai Užsakovo reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju bus numatyta, jog šioje Sutartyje nustatytos Paslaugos  yra reikalingi(-os) tiek Užsakovui, tiek ir / ar pagal šią Sutartį teises ir pareigas ar jų dalį įgijusiam ūkio subjektui, šioje Sutartyje numatytus įsipareigojimus Paslaugų teikėjas vykdys pagal poreikį tiek Užsakovo, tiek pagal šią Sutartį teises ir pareigas ar jų dalį įgijusio ūkio subjekto atžvilgiu.

Jeigu Sutarties dalykas yra padalinamas (arba prijungiamas prie kitos analogiškos sutarties, kuri sudaryta to paties pirkimo pagrindu, dalyko), Sutarties kaina, Sutarties dalyko kiekis / apimtis, Sutarties įvykdymo užtikrinimo (jei tokio reikalauta) suma ir kitos Sutarties sąlygos yra padalinamos (arba sujungiamos) pagal reorganizavimo, atskyrimo, pertvarkymo ar įmonės perdavimo sąlygas (jei taikomos) arba proporcingai pagal naujų Sutarties šalių prisiimamų įsipareigojimų dalį.

Užsakovo  reorganizavimo, atskyrimo, pertvarkymo ar įmonės perdavimo (įskaitant, bet neapsiribojant, turto arba įmonės įnešimo į trečiųjų asmenų įstatinį kapitalą ir pan.) atveju, Sutartis vykdoma pagal Užsakovo ir (ar) pagal šią Sutartį teises ir pareigas ar jų dalį įgijusio ūkio subjekto statusui (viešuosius) pirkimus reglamentuojančių teisės aktų reikalavimų prasme) taikytiną teisę.

7.5. Paslaugų teikėjas nėra laikomas asocijuotu su Užsakovu pagal galiojančius Lietuvos Respublikos teisės aktus (Pridėtinės vertės mokesčio įstatymą, Pelno mokesčio įstatymą, Gyventojų pajamų mokesčio įstatymą).

7.6. Paslaugų teikėjas yra registruotas PVM mokėtoju Lietuvos Respublikoje.

7.7. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

7.8. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai.

7.9. Sutarties Bendrosiose sąlygose nurodytos alternatyvios nuostatos (su prierašu „jei taikoma“, „jei tokių būtų“, „jei tokių yra“ ar pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose.

7.10. Sutarties Specialiųjų sąlygų priedai:

7.10.1. Priedas Nr. 1 – *Aušinimo įrenginio „UNICO.A.STD“ remonto paslaugų pirkimo techninė specifikacija* (prie Sutarties atskirai nepridedamas, o saugomas Užsakovo Pirkimo paslaugų centre EcoCost sistemoje);

7.10.2. Priedas Nr. 2 – Tiekėjo pasiūlymas Pirkimui (prie Sutarties atskirai nepridedamas, o originalas saugomas CVP IS);

7.10.3. Priedas Nr. 3 – Įkainių lentelė;

7.10.4. Priedas Nr. 4 – Paslaugų Sutarties bendrosios sąlygos.

**8. ŠALIŲ ADRESAI IR REKVIZITAI**

|  |  |
| --- | --- |
|  |  |

|  |  |
| --- | --- |
| **Užsakovas**  **AB „Lietuvos geležinkeliai“**  Geležinkelių infrastruktūros direkcija  Įmonės kodas 110053842  PVM kodas LT 100538411  Kontaktinis adresas:  Mindaugo g. 12, LT-03603 Vilnius  Tel. +370 5 2692038  El. p. info@litrail.lt  A. s. Nr. LT68 7044 0600 0029 4239  AB SEB bankas, banko kodas 70440  AB „Lietuvos geležinkeliai“  Geležinkelių infrastruktūros direkcijos Infrastruktūros eksploatacijos departamento direktorius Arvydas Dveilys | **Paslaugų teikėjas**  **UAB „Vedmonta“**  Išradėjų g. 13 b, Šiauliai  Įmonės kodas 145812039  PVM mokėtojo kodas LT458120314  Tel. +370 655 16832  El. p. vedmonta@gmail.com  Luminor bankas  A.s. Nr. LT614010044201097123  UAB „Vedmonta“  direktorius Raimundas Jasiūnas |